نيكولاوس كان ليه اطفال مساعدين بيبشرو و بيروجو للحمله الصليبيه فى كولونيا و نواحيها، المؤرخين ماذكروش اساميهم. على عكس ستيفين فى فرنسا ، نيكولاوس فى المانيا كان بينادى بحمله سلميه هدفها تحويل المسلمين فى الشرق لمسيحيين من غير استخدام السلاح فكان هدف الحمله على عكس الحملات الصليبيه اللى حصلت قبل كده تبشيرى مش عسكرى ، نيكولاوس كان عايز ينشر المسيحيه بين " الكفره " المسلمين. نيكولاوس و اتباعه كانو بيتنقلو بين القرى و هما بيغنو : " رايحين ورا البحر عشان ناخد الصليب و نعمد الكفار المسلمين ".